laion/Wikipedia-Exotic huggingface dataset:
মোরশেদ মিশু

আব্দুল্লাহ আল মোরশেদ যিনি মোরশেদ মিশু নামেও পরিচিত (জন্ম ২৯শে জুলাই,১৯৯৩) একজন বাংলাদেশী কার্টুনিস্ট, প্রচ্ছদশিল্পী, চিত্রশিল্পী ও দেয়ালচিত্র/গ্রাফিতি শিল্পী। তিনি একজন কার্টুনিস্ট যিনি জাতীয় ও আন্তর্জাতিকভাবে তাঁর আঁকা কার্টুনের জন্য ইন্টারনেট এবং মুদ্রণ মাধ্যম - উভয় ক্ষেত্রেই জনপ্রিয়। তিনি উন্মাদ-এর সহকারী সম্পাদক। তিনি ২০১৯ সালে ফোর্বস ম্যাগাজিনের এশিয়ার ৩০ অনূর্ধ্ব ৩০ তালিকায় স্থান পেয়েছে। এছাড়াও তিনি পেটকাটা ষ ধারাবাহিক অভিনয় করেছেন। মোরশেদ মিশু ১৯৯১ সালের ২৯ জুলাই ঢাকা ক্যান্টনমেন্ট এলাকার ইব্রাহীমপুর আদর্শপল্লীতে জন্মগ্রহণ করেন। জন্মের পর তার নাম রাখা হয় আব্দুল্লাহ আল মোরশেদ। তার পিতার নাম মো: আব্দুর রাজ্জাক, তিনি ১৯৭১ সালে মুক্তিযোদ্ধা কমান্ড কাউন্সিলের প্রচার সম্পাদকের দায়িত্ব পালন করেছিলেন। মিশুর মায়ের নীলুফা আক্তার। মিশু তার পরিবারের তিন ভাই, এক বোনের মধ্যে সবার ছোট। মিশু ছোটবেলায় তার মেজো ভাইয়ের নিকট থেকেই কার্টুন আঁকা শিখেছেন। তিনি প্রাথমিক শিক্ষার জন্য মিরপুরের ইউনিভার্সাল কিন্ডারগার্ডেন ভর্তি হন, এই স্কুলে তৃতীয় শ্রেনী পর্যন্ত পড়াশোনা করেন। এরপর মিরপুর শহীদ পুলিশ স্মৃতি কলেজে ভর্তি হন, এই স্কুল থেকে ২০০৮ সালে মাধ্যমিক পাশ করেন। এরপর ঢাকা বিএন কলেজ থেকে ২০১০ সালে উচ্চ মাধ্যমিক পাশ করেন। এরপর তিনি ইউনিভার্সিটি অব লিবারেল আর্টস বাংলাদেশে কম্পিউটার সাইন্স ইঞ্জিনিয়ারিং বিভাগে ভর্তি হন, তবে তিনি বিশ্ববিদ্যালয় জীবন শেষ করেননি। মিশু ৯টা জাতীয় এবং ২টা আন্তর্জাতিক কার্টুন প্রদর্শনীতে অংশগ্রহণ করেছেন। তার আকা কার্টুন লন্ডন এবং বার্লিন শহরে প্রদর্শিত হয়েছে।[তথ্যসূত্র প্রয়োজন] এছাড়াও তিনি বাংলাদেশের বিভিন্ন বইয়ের প্রচ্ছদও তৈরি করে দিয়েছেন। টেলিভিশন, Ekushey TV | একুশে। "বার বার হেরে ফোর্বস ম্যাগাজিনে সেরাদের তালিকায় মোরশেদ মিশু"। Ekushey TV (ইংরেজি ভাষায়)। সংগ্রহের তারিখ ২০২২-১১-২৩।  আহসান হাবীব (কার্টুনিস্ট), নিজস্ব প্রতিবেদক। "অভিনন্দন মিশু"। Prothomalo। সংগ্রহের তারিখ ২০২২-১১-২৩।  "বাংলাদেশি কার্টুনিস্টের ছোঁয়ায় বদলে গেল ব্যঙ্গ করা সেই পাক-কার্টুন"। www.jugantor.com (ইংরেজি ভাষায়)। সংগ্রহের তারিখ ২০২২-১১-২৩।  "কিছু হতে পারি নাই বলেই কার্টুনিস্ট হয়েছি: মোরশেদ মিশু"। প্রিয়.কম (ইংরেজি ভাষায়)। সংগ্রহের তারিখ ২০২২-১১-২৩।  "মোর্শেদ মিশু ও তার দলের 'ফেলনা খেলনা টেলনা দেয়াল'"। The Business Standard (ইংরেজি ভাষায়)। ২০২৪-০১-১৭। সংগ্রহের তারিখ ২০২৪-০২-২২।  "Morshed Abdulla Al"। Forbes। Forbes Media LLC। সংগ্রহের তারিখ ৪ সেপ্টেম্বর ২০১৯।  Desk, Youth (২০১৯-০৫-১৯)। "Artist Morshed Mishu mugged at knife-point on Kuril flyover"। The Daily Star (ইংরেজি ভাষায়)। সংগ্রহের তারিখ ২০২২-১১-২৩।  "ষ (Pet Kata Shaw) - বাংলা মুভি ডেটাবেজ | BMDb"। বাংলা মুভি ডেটাবেজ। সংগ্রহের তারিখ ২০২২-১১-২৩।  "কার্টুন এঁকে বিশ্ব কাঁপানো মোর্শেদ মিশু ফোর্বসের সেরা উদ্যোক্তা তালিকায়"। ২০১৯-০৪-৩০।  "'আমি শুধু আঁকতে জানি, কষ্টগুলো ঢাকতে জানি'"। বিবিসি বাংলা। ২০১৯-০৫-০৬। সংগ্রহের তারিখ ২০২২-১১-২৩।  Pratidin, Bangladesh (২০১৮-১১-২৪)। "কার্টুন এঁকে বিশ্ব কাঁপানো মোর্শেদ মিশু"। বাংলাদেশ প্রতিদিন। সংগ্রহের তারিখ ২০২৪-০২-২২।
এয়ারবাস এ৩৫০ এক্সডাব্লিউবি

এয়ারবাস এ৩৫০ এক্সডব্লিউবি হলো এক ধরনের বিমান যা ইউরোপীয় মহাকাশ সংস্থা এয়ারবাস দ্বারা নির্মিত৷ এটি দুটি ইঞ্জিন এবং প্রশস্ত দেহের সমন্বয়ে দীর্ঘ পরিসীমাযুক্ত একটি বিমান। ভবিষ্যদ্বাণী করা হয়েছিল যে, বিমানটি প্রথম শ্রেণি, ব্যবসায়িক শ্রেণি এবং অর্থনীতি শ্রেণিতে বা সাধারণভাবে এই ৩ শ্রেণিতে ২৫০-৩৫০ যাত্রী ধরে রাখতে এবং পরিবহন করতে সক্ষম হবে। এ৩৫০-৯০০ (এ৩৫৯) এটা হচ্ছে এয়ারবাস এ৩৫০-এর প্রথম মডেল।এর মোট ওজন ২৮০ টন। প্রায় ৩২৫ জন মানুষ উঠতে পারে এই বিমানে।এর উড্ডয়নকাল ১৫০০০ কিলোমিটার। এয়ারবাস এ৩৫০-৯০০ তৈরি করা হয় বোয়িং ৭৭৭ এবং বোয়িং ৭৮৭(৭৭৭-২০০ এবং ৭৮৭-১০) এর সাথে প্রতিদ্বন্দ্বিতা করার জন্য। এ৩৫০-৯০০উইএলআর এর মোট ওজন ২৮০ টন। এর জ্বালানি ধারণ ক্ষমতা ১৪১০০০ থেকে ১৬৫০০০ লিটার পর্যন্ত বর্ধিত করা হয়।এর উড্ডয়নকাল ১৮০০০ কিলোমিটার। এ৩৫০-১০০০ (এ৩৫কে) এটি এয়ারবাস এ৩৫০ এর সবচেয়ে বড় বিমান।এর আসন সংখ্যা ৩৫০-৪১০ জন। এর উড্ডয়নকাল ১৬১০০ কিলোমিটার। এ৩৫০ এক্সডাব্লুবিটি এয়ারবাস এ৩৮০ এর জন্য তৈরি প্রযুক্তির উপর ভিত্তি করে তৈরি করা হয়েছে এবং এতে একই জাতীয় ককপিট এবং ফ্লাই বাই ওয়্যার সিস্টেমের বিন্যাস অন্তর্ভুক্ত করা হয়েছে। The parts are built in other countries, and are assembled in France "New Pricelist 2013." Airbus.
বাহরাইনের সাহিত্য

বাহরাইন সাহিত্যের সমৃদ্ধ ঐতিহ্য রয়েছে। অধিকাংশ প্রতিষ্ঠিত লেখক ও কবিরাই চিরায়ত আরবি শৈলিতে লিখে থাকেন, সমসাময়িক কবিরা যেসকল শৈলি অনুসরণ করেন, তার মধ্যে রয়েছে আলী আল-শারকাই, কাসিম হাদ্দাদ, ইবরাহিম আল-আররায়েদ এবং আহমাদ আল খলিফা। সাম্প্রতিক বছরগুলোতে, পাশ্চাত্য সাহিত্য দ্বারা প্রভাবিত উল্লেখযোগ্য সংখ্যক নবীন কবিরা উঠে আসছে। যাদের অধিকাংশ লেখাই গদ্যকবিতা। এছাড়াও এতে রাজনৈতিক ও ব্যক্তিগত বিষয়ও প্রায়ই সন্নিবেশিত হতে দেখা যায়। এখানে প্রকাশিত প্রায় সকল কবিতাই আরবিতে। এছাড়াও মাঝে মাঝে হুবহু অনুবাদ ছাড়াই ইংরেজিতে কিছু কবিতা প্রকাশিত হয়। আলী আল শারগায়ী, একজন বিখ্যাত কালোত্তীর্ণ কবি, যাঁকে বাহরাইনের সাহিত্যের আদর্শ হিসেবে অনেকেই স্বীকার করে নেন। ২০০৪ সালের আগস্টে সাবেক বাহরাইনি সাংবাদিক আলী আল-সাঈদের অতিপ্রাকৃত কাহিনি গ্রন্থ "কুইক্সটিককিউ" প্রথমবারের মতো অনুবাদ ব্যতীত সরাসরি ইংরেজিতে প্রকাশিত হওয়া গ্রন্থ হিসেবে জায়গা করে নেয়। ২০১১ সালের ফাব্রয়ারি মাসে বাহরাইনি লেখক, চিত্রশিল্পী এবং বুদ্ধিজীবীরা মিলিতভাবে মিশরীয় বিপ্লবের সাথে সংহতি ঘোষণা করে একটি ঘোষণাপত্রে স্বাক্ষর করেন। বিংশ শতাব্দীতে নারী লেখকরা যখন সাহিত্য রচনা শুরু করেন, কবিতা তাঁদের প্রধান সাহিত্যমাধ্যম ছিল। এমনকি এমনটাও ধারণা করা হয় যে, ১৯২৫ থেকে ১৯৮৫ সালের ভেতর ছয় ভাগের এক ভাগ কবি-ই ছিলেন নারী। তৎকালীন বিখ্যাত লেখিকাদের মধ্যে রয়েছেন ইমান আসিরি, ফাতিমা আল তাইতুন, ফাতহিয়াহ আযলান, হামদা খামিস এবং ফাউজিয়া আল সিনদি বিংশ সতাব্দীর দ্বিতীয় অর্ধাংশে গদ্য এবং গদ্যকবিতা দেশটিতে বেশ জনপ্রিয়তা লাভ করে, বিশেষত নারীদের ভেতর।১৯৬৯ সালেই নারীরা গদ্য এবং গদ্যকবিতায় অভিষেক ঘটায় হামিদা খামিসের "শাজায়া" (আরবি: شظايا, যার অর্থ বিস্ফোরিত গোলার তীক্ষ্ম অংশ (শ্রাপনেল) দ্বারা। উল্লেখ্য, এটি ছিল খামিসের কবিতা রচনার প্রথম অভিজ্ঞতা। ইমান আসিরি ১৯৬০ এর শেষভাগে দেশটিতে প্রথম গদ্যকবিতা রচনা ও প্রকাশ করেন। "Bahrain – The Arts and the Humanities"। EveryCulture.com। সংগ্রহের তারিখ ২১ আগস্ট ২০১২।  "Bahrain: why translation matters"। সংগ্রহের তারিখ ২১ আগস্ট ২০১২।  al-Jayousi, Mohammed (৭ ফেব্রুয়ারি ২০১১)। "Bahraini poet Ali al-Sharqawi looks to explore 'cosmic spirit' in his works"। Al Shorfa। সংগ্রহের তারিখ ২১ আগস্ট ২০১২।  "A Landmark in Bahraini Literature: "QuixotiQ" A Novel" Launched"। eBestAudioBooks.com। ২২ মে ২০১৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।  Singh Grewal, Sandeep (৫ ফেব্রুয়ারি ২০১১)। "Hundreds support Egyptian struggle"। Gulf Daily News। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।  Raḍwá ʻĀshūr; Ferial Jabouri Ghazoul; Hasna Reda-Mekdashi (২০০৮)। Arab Women Writers: A Critical Reference Guide 1873 – 1999। American University of Cairo Press। পৃষ্ঠা 257। আইএসবিএন 9789774161469।
ফিয়ার ফ্যাক্টর: খাত্রোঁ কে খিলাড়ি ৬

ফিয়ার ফ্যাক্টর: খাত্রোঁ কে খিলাড়ি ৬ হচ্ছে ভারতীয় আপাতবাস্তব, শারীরিক কসরতভিত্তিক টেলিভিশন রিয়ালিটি অনুষ্ঠান ফিয়ার ফ্যাক্টর: খাত্রোঁ কে খিলাড়ির ৬ষ্ঠ আসর। এই আসরের প্রথম পর্ব ২০১৫ সালের ৭ই ফেব্রুয়ারি তারিখ হতে কালারসে প্রচারিত হয়েছে। এই আসরের শিরোনাম রাখা হয়েছিল ফিয়ার ফ্যাক্টর: খাত্রোঁ কে খিলাড়ি – ডর কা ব্লকবাস্টার রিটার্নস। এই অনুষ্ঠানটি প্রতি সপ্তাহের শনিবার ও রবিবার প্রচারিত হয়েছিল। এই আসরের উপস্থাপক ছিলেন রোহিত শেঠী এবং দক্ষিণ আফ্রিকায় এই আসরের সকল কসরত শুটিং করা হয়েছে। ২০১৫ সালের ১২ই এপ্রিল তারিখে, আশিষ চৌধুরী এই আসরের বিজয়ী হিসেবে শিরোপা জয়লাভ করেছেন। "Fear Factor Khatron ke Khiladi Darr ka Blockbuster Returns"। colors.in.com। ২৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Khatron Ke Khiladi Season 6: Look what contestants are up to in South Africa! (View Pics)"। ১৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "PIX: Meet the Khatron Ke Khiladi 6 contestants"। Rediff। ১৭ নভেম্বর ২০১৪।  "Meet the contestants of Khatron Ke Khiladi Season 6"। english।  দাপ্তরিক ওয়েবসাইট ইন্টারনেট মুভি ডেটাবেজে ফিয়ার ফ্যাক্টর: খাত্রোঁ কে খিলাড়ি ৬ (ইংরেজি)
লাওসের জাতীয় প্রতীক

গণতান্ত্রিক প্রজাতন্ত্র লাওসের জাতীয় প্রতীক-এফা থাং লুয়াং নামক প্যাগোডা বিদ্যমান, যা লাওসের জাতীয় প্যাগোডা হিসেবে পরিচিত। এছাড়া একটি বাঁধকে চিত্রিত করা নাম নগুম নামক জলাশয়ে বিদ্যুৎ উৎপাদনের প্রতীক হিসাবে। এছাড়া একটি অ্যাসফল্ট নির্মিত রাস্তাও রয়েছে। এর পাশাপাশি রয়েছে একটি নকশাদার জল সেচ দেওয়া শস্য ক্ষেত্রও যুক্ত রয়েছে। নিচের অংশে একটি গিয়ার চাকা অংশ আঁকা রয়েছে। এর দুই দিকে মোড়া লাল ফিতার বামদিকে "শান্তি, স্বাধীনতা, গণতন্ত্র" ( লাও লিপি: ສັນ ຕິ ພາບ ເອ ກະ ລາດ ປະ ຊາ ທິ ປະ ປະ ໄຕ) এবং ডানদিকে "ঐক্য ও সমৃদ্ধি" (লাও লিপি: ເອ ກະ ພາບ ວັດ ຖະ ນາ ຖາ ວອນ) রয়েছে ວອນ) সোভিয়েত ইউনিয়নের পতনের পর ১৯৯১ সালের আগস্টে লাওসের জাতীয় প্রতীকে পরিবর্তন আনা হয়। সমাজবাদের প্রতীক লাল তারকা ও হাতুড়ি-কাস্তের স্থলে জাতীয় মন্দির ফা থাং লুয়া স্থাপন করা হয়। লাওসের সংবিধানে নিম্নোক্তভাবে জাতীয় প্রতীকের বর্ণনা দেওয়া আছে: গণতান্ত্রিক প্রজাতন্ত্র লাওসের জাতীয় প্রতীক গোলাকৃতির যার নিচে একটি গিয়ার চাকার অর্ধাংশ এবং লাল ফিতায় "লাও জাতির গণতান্ত্রিক প্রজাতন্ত্র" লেখা থাকবে। দুই প্রান্তে থাকা অর্ধচন্দ্রাকারে সজ্জিত পরিপক্ব ধানের শিষ লাল ফিতায় "শান্তি, স্বাধীনতা, গণতন্ত্র, ঐক্য, সমৃদ্ধি" লেখা থাকবে। ধানের শিষের মাঝখানে "ফা থা লুয়াং" প্যাগোডার চিত্র থাকবে। প্রতীকের বৃত্তের মাঝখানে একটি রাস্তা, একটি ধানের ক্ষেত্র ও জলবিদ্যুৎ কেন্দ্রের বাঁধ থাকবে। — লাও জাতির গণতান্ত্রিক প্রজাতন্ত্রের সংবিধান, § ৯০ রাজতন্ত্রের সময়কার প্রতীক, ১৯৪৯–১৯৭৫ ১৯৭৫-১৯৯১ লাওস কৃষি ও বনজ মন্ত্রকের প্রতীক Constitution of the Lao People's Democratic Republic, § 90 Official website of the Laotian embassy in Thailand.
এম এম আমীন উদ্দিন

এম এম আমীন উদ্দিন বাংলাদেশ জাতীয় পার্টির (বিজেপি) রাজনীতিবিদ ও যশোর-৪ (বাঘারপাড়া-অভয়নগর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। এম এম আমীন উদ্দিন ১৫ জানুয়ারি ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের অভয়নগরের নওয়াপাড়ার ধোপাদীতে জন্মগ্রহণ করেন। তার পিতা মৃত মোসাব উদ্দিন মোল্যা। তিনি দৌলৎপুর বজলাল বিশ্ববিদ্যালয় থেকে বিএ এবং শরীরচর্চা প্রশিক্ষণ মহাবিদ্যালয় থেকে বিপিএড পাশ করেন। তিন পুত্র ও তিন কন্যার জনক তিনি। এম এম আমীন উদ্দিন একটি মাধ্যমিক স্কুলে তিনি ৯ বছর শিক্ষকতার মাধ্যমে কর্মজীবন শুরু করেন। টানা ২০ বছর নওয়াপাড়া ইউনিয়ন পরিষদের নির্বাচিত চেয়ারম্যানের দায়িত্ব পালন করেন তিনি। নিরক্ষরতা দূরীকরণে অবদান রাখায় ১৯৮১ সালে তিনি স্বর্ণপদক লাভ করেন। ছাত্রজীবনে ১৯৫৭ সালে তিনি অভয়নগর থানা ছাত্রলীগের প্রতিষ্ঠাতা সভাপতি ছিলেন। ১৯৬৯ সালে তিনি যশোরজেলা আওয়ামী লীগের সদস্য ও অভয়নগর থানা আওয়ামী লীগের সাংগঠনিক সম্পাদক ও ১৯৭২ সালে সাধারণ সম্পাদক হিসেবে দায়িত্ব পালন করেন। আওয়ামী লীগ কেন্দ্রীয় কমিটির কাউন্সিলর ছিলেন তিনি। ১৯৮৯ সালে যোগে দেন জাতীয় পার্টিতে। জাতীয় পার্টির প্রার্থী হিসেবে তিনি লাঙল প্রথীক নিয়ে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন। জাতীয় পার্টি বিভক্ত হয়ে পড়লে তিনি যোগ দেন নাজিউর রহমানের নেতৃত্বাধীন বাংলাদেশ জাতীয় পার্টিতে। বর্তমানে তিনি বাংলাদেশ জাতীয় পার্টির প্রেসিডিয়াম সদস্য। ২০০১ সালের জাতীয় নির্বাচনে তিনি জাতীয় পার্টির প্রার্থী হিসেবে ধানের শীষ প্রথীক নিয়ে সংসদ সদস্য নির্বাচিত হয়েছিলেন। অষ্টম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "এম এম আমিন উদ্দিন"। প্রথম আলো। সংগ্রহের তারিখ ২০১৯-১২-০২।  অষ্টম জাতীয় সংসদ সদস্যদের তালিকা (২০০১) ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ
পলিউড

পশতু সিনেমা (পশতু: د پښتو سينما), যা সাধারণভাবে পলিউড (পশতু: پالېوډ) নামে পরিচিত, মূলত পশতু ভাষায় নির্মিত চলচ্চিত্র শিল্পকে নির্দেশ করে। পশতু সিনেমা বা পলিউড মূলত পেশোয়ার, খাইবার পাখতুনখাওয়াসহ পাকিস্তানের অন্য রাজ্যগুলোতে এটি ব্যাপক জনপ্রিয়তা লাভ করেছে। ইউসুফ খান শের বানো ছিল পাকিস্তানে পশতু ভাষায় নির্মিত প্রথম চলচ্চিত্র, যা ১৯৭০ সালের ১ ডিসেম্বর প্রেক্ষাগৃহে মুক্তি পায়। আজিজ তাবাসসুম ছিলেন এটির পরিচালক। এ চলচ্চিত্রে তারকা হিসেবে ইয়াসমিন খান ও বদর মুনির অভিষিক্ত হন। গল্পটি পশতু লোককাহিনী ইউসুফ খান এবং শের বানোর উপর ভিত্তি করে নির্মিত হয়েছে এবং টানা ৫০ সপ্তাহ এটি পেশোয়ারের প্রথম অবস্থান ধরে রেখেছিল। ২০০১ সাল থেকে আফগানিস্তানে পশতু চলচ্চিত্রগুলি মুক্তি পেতে শুরু করে। মুক্তি পাওয়ার পর থেকে আফগানিস্তানে পলিউড ব্যাপক জনপ্রিয়তা অর্জন করে। ২০১৫ সালে, সানোবের কায়সার নির্মিত চলচ্চিত্র সারতেজ বদমাশ কাবুলের দুটি সিনেমা হলে এবংপাখতুন পে দুবাই দুবাইয়ের পাশাপাশি কাবুলে মুক্তি পেয়েছিল। ২০১৩ সালে প্রথম উচ্চ ডেফিনেশনের (এইচ ডি) পশতু ছবি জামা আরমান মুক্তি পেয়েছিল। এর ৩৫ বছর পরে, ২০১৫ সালে পশতু ফিল্ম ইন্ডাস্ট্রি সাতটি নতুন সিনেমা প্রকাশ করেছিল। আর এভাবেই এটি ফিল্ম প্রযোজনার পূর্ববর্তী সমস্ত রেকর্ড ভেঙে দেয়। সবগুলো ছবি পেশোয়ার, মিংগোড়া, মর্দান, কোহাত এবং এমনকি করাচী শহরের কয়েকটি প্রেক্ষাগৃহে প্রদর্শিত হয়েছিল। মা ছেরা গারিব সারা সর-তেজা বদমাশ, দাগ, মইন খো লেওয়ানি ভি, খানদানি বদমাশ, পাখতুন পা দুবাই কে এবং আই লাভ ইউ টু চলচ্চিত্রগুলিও মুক্তি পেয়েছিল। এর মধ্যে পেশোয়ারের শামা নামক চলচ্চিত্রটি বেশ জনপ্রিয় হয়েছিল। শুধু তাই-ই নয় রেহাম খান নির্মিত চলচ্চিত্র জানান এর চিত্রনাট্যের জন্য বিভিন্ন পুরস্কার জিতেছে। "Bombs, boredom threaten Pakistan's "Pashto" song-and-dance cinema"। Dawn। সংগ্রহের তারিখ ২ জুন ২০১৩।  "Pakistan Film History"। Pakistan Film Magazine। mazhar.dk। এপ্রিল ২১, ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৫-২৯। This inaugural Pashto film completed more than 50 weeks in one cinema of Peshawar  Lodhi, Adnan (২০১৫-০৭-২১)। "Pakistani Pashto film makes a mark in Kabul"। The Express Tribune। সংগ্রহের তারিখ ২০১৫-০৭-৩১।  "Release of seven new Pashto films this Eid"। The Express Tribune। ২০১৫-০৭-১৭। সংগ্রহের তারিখ ২০১৫-০৭-৩১।  Today, Pakistan (২০১৫-০৭-১০)। "Cinema targeted by militants reopens after a year"। Pakistan Today। সংগ্রহের তারিখ ২০১৫-০৭-৩১।  Desk, Entertainment (২০১৫-০৭-২৩)। "Cinema's new darling: Armeena Khan says Bin Roye is a giant leap for Pakistan"। DAWN.COM। সংগ্রহের তারিখ ২০১৫-০৭-৩১।  ইন্টারনেট মুভি ডাটাবেজে পশতু সিনেমা ওয়েব্যাক মেশিনে আর্কাইভকৃত ৩ জানুয়ারি ২০০৯ তারিখে
ব্রুনাইয়ের জাতীয় প্রতীক

ব্রুনাইয়ের জাতীয় প্রতীক ব্রুনাইয়ের জাতীয় পতাকার আদলে তৈরি করা হয়েছে। প্রতীকটি ১৯৪০ সালে গৃহীত হয়েছিল। জাতীয় প্রতীকটিতে পাঁচটি প্রধান উপাদান রয়েছে: জাতীয় পতাকা, রাজকীয় ছাতা (প্যারাসোল), ডানা, হাত এবং অর্ধচন্দ্র (ক্রিসেন্ট)। অর্ধচন্দ্রটির নিচে একটি লাল ফিতা (ব্যানার) রয়েছে এবং তাতে আরবি ভাষায় হলুদ রঙে কিছু বাণী খোদাই করা আছে। এগুলো হল- অর্ধচন্দ্রে ব্রুনাইয়ের জাতীয় নীতিবাক্য লেখা আছে। তা হল- الدائمون المحسنون بالهدى (বাংলা অনুবাদ: সর্বদা ঈশ্বরের নির্দেশিকা অনুযায়ী মানবজাতির সেবা করা) ব্যানারে বা স্ক্রোলে রাজ্যের নাম লেখা আছে- ব্রুনাই দারুসসালাম (Brunei Darussalamبروني دارالسلام)। এর বাংলা অর্থ ব্রুনাই, শান্তির বাসস্থান। প্রতীক বা ক্রেস্টের সব উপাদানই লাল রঙের। কিছু সংস্করণে তাদের কালো সীমারেখা বা আউটলাইন ব্যবহার করা হয় কিন্তু বেশিরভাগ ক্ষেত্রেই বর্ণহীন রূপরেখা ব্যবহার করা হয়। প্রতীকটিতে ছোট দোয়েলের লেজের মতো পতাকা (payung ubor-ubor) রাজছত্র (payung ubor-ubor) এবং সুলতানের রাজমুকুট রয়েছে। প্রতীকটি তৈরির পর থেকে রাজপ্রতীক হিসেবে ব্যবহৃত হয়ে আসছে। (আরও দেখুন: ছত্র) প্রতীকে ডানার উপস্থিতি ব্রুনাইয়ে ন্যায়বিচার, প্রশান্তি, সমৃদ্ধি এবং শান্তির নির্দেশ করে। প্রতীকের নিচে অবস্থিত অর্ধচন্দ্র ব্রুনাইয়ে ইসলাম ধর্মের প্রতীক। ব্রুনাইয়ের রাষ্ট্রধর্ম হল ইসলাম। দুই পাশে উপরের দিকে উত্থিত হাত সরকারের আরোপিত দায়িত্ব পালন এবং নাগরিকদের কল্যাণ ও দেশের উন্নয়ন ও দেশরক্ষায় ভূমিকা রাখাকে নির্দেশ করে। ১৯৫৯ সালে ব্রুনাইয়ে সংবিধান প্রণীত হলে ব্রুনাই সুলতান রাষ্ট্র প্রতীক থেকে আলাদা একটি ব্যক্তিগত প্রতীক ব্যবহার করেন। প্রতীকটিতে দুইটি হাত সুবর্ণ সেজান্ট বিড়ালের (কুচিং এমাস) নিচে অবনমিত অবস্থায় আছে। ১৯৬৮ সালে তাঁর রাজ্যাভিষেকের সময় সুলতান হাসসান আল-বলকিয়াহ প্রতীকটির মূল নকশা সংবলিত একটি মুকুট (মাহকোটা) ব্যবহার করেছিলেন। মুকুটটি পূর্ববর্তী সুলতানদের ব্যবহৃত ব্রোকেড (পাগড়ির) উপর ভিত্তি করে নির্মিত হলেও নতুন এই মুকুটটি মূল্যবান ধাতু দিয়ে তৈরি এবং এটি পেন্ডিলিয়া দিয়ে সজ্জিত ছিল। অলঙ্কার স্বরূপ এই মুকুটে ছিল একটি অর্ধচন্দ্র এবং তার শীর্ষে দশটি তারা বিদ্যমান। যার সাতটি বাহ্যিকভাবে দৃশ্যমান হত। ১৯৯৯ সালে প্রতীকটির বিস্তর পরিবর্তন সাধিত হয়। নতুন প্রতীকে পূর্ববর্তী প্রতীকের খোদাইকৃত অর্ধচন্দ্র (ক্রিসেন্ট) বজায় রাখা হয় তবে প্রধান উপাদান হিসাবে রাজকীয় ছত্র এবংং উপরের দিকে সুলতানের মুকুট যোগ করা হয়েছিল। নতুন এই প্রতীকটি ধানের বক্রমালা দ্বারা বেষ্টিত। তার ভেতরে একটি সবুজ ব্যানার রয়েছে যাতে আরবি হরফে আল্লাহু আকবার (আল্লাহ মহান) লেখা থাকে। রাষ্ট্রীয় সকল কাজে প্রতীকটি লাল বর্ণের ব্যবহার করা হলেও সুলতানের ব্যক্তিগত ক্ষেত্রে তা হলুদ বর্ণে ব্যবহৃত হবে। ব্রুনাইয়ের জাতীয় প্রতীক (১৯৩২-১৯৫০) ব্রুনাইয়ের জাতীয় প্রতীক (১৯৫০-১৯৫৯) ব্রুনাইয়ের জাতীয় প্রতীক (১৯৫৯-বর্তমান) Sidhu, Jatswan S. (২০০৯)। Historical Dictionary of Brunei Darussalam। Scarecrow Press। পৃষ্ঠা 87। আইএসবিএন 978-0-8108-7078-9।  Vries, Hubert de. National Arms and Emblems, Past and Present. Brunei. Retrieved 27 July 2016.
দাসোগুজ প্রদেশ

দাসোগুজ প্রদেশ ( তুর্কমেনীয়: Daşoguz welaýaty , পূর্বনাম দাশোউজ) তুর্কমেনিস্তানের অন্যতম একটি প্রদেশ। এটি দেশটির উত্তরে উজবেকিস্তান সীমান্তে অবস্থিত। প্রদেশেটির আয়তন ৭৩,৪৩০ বর্গকিলোমিটার এবং মোট জনসংখ্যা ১৩,৭০,৪০০ (২০০৫ সালের আদমশুমারি অনুযায়ী)। রাজ্যটির রাজধানী হলো দাসোগুজ (Дашогуз)। রাজ্যটির বেশিরভাগ এলাকাই মরুভূমি এবং আরাল সাগর পরিবেশ বিপর্যয়ের ফলস্বরূপ অঞ্চলটি মারাত্মক পরিবেশ বিপর্যয়ের মধ্য দিয়ে যাচ্ছে। মাটির লবণাক্ততা বৃদ্ধির কারণে সেখানে হাজার হাজার বর্গকিলোমিটার ফসলি জমি নষ্ট হয়ে গেছে। [বিঃ দ্রঃ আরাল সাগর সোভিয়েত ইউনিয়নে অবস্থিত বিশ্বের ৪র্থ বৃহত্তম হ্রদ ছিল যা বর্তমানে মৃতপ্রায়। ১৯৬০-১৯৮৭ এই সময়ের মাঝে এর পানির স্তর প্রায় ১৩ মিটার নিচে নেমে যায় এবং এর এলাকা প্রায় ৪০ শতাংশ হ্রাস পায়। সেচকাজের জন্য অতিরিক্ত পানি উত্তোলন এবং মানুষের অত্যধিক ব্যবহারের কারণে এই বিপর্যয় ঘটে] কন্যে-উরগেঞ্চ (Köneürgenç) নামক ইউনেস্কোর ওয়ার্ল্ড হেরিটেজ সাইটটি এই প্রদেশেই অবস্থিত। ২০১৭ সালের ১লা জানুয়ারি পর্যন্ত, দাসোগুজ প্রদেশে মোট (Daşoguz welaýaty বা দাওগুজ ওয়্যালেটি) ৯ টি জেলা (ইট্র্যাপ, বহুবচন ইট্রাপলার ) রয়েছে। যথা: আকদেপে বোলদুমসাজ গুরোগলি (পূর্বনাম তাহতা) গুবাদাগ গুরবানসুলতান এজে কোনুগেঞ্চ রুহুবেলেন্ট এস.এ. নায়াজো সাপারমিরাত তুর্কমেনবাসি এছাড়াও প্রদেশটিতে মোট ৯ টি নগরী (города বা লেহারলাল), ১ টি শহর (посёлок বা সাহরেচ), ১৩৪ টি গ্রাম পরিষদ (сельские советы বা জিনস্লিক্লার ) এবং ৬১২ টি গ্রাম (населенн населенные пункты বা ওবালার ) রয়েছে। শহরগুলি হলো: আকদেপে বোলদুমসাজ গুরোগলি গুবাদাগ গুরবানসুলতান এজে কোনুগেঞ্চ রুহুবেলেন্ট এস.এ. নায়াজো সাপারমিরাত নিয়াজো ওপেনস্ট্রিটম্যাপ উইকি: দাশোগুজ প্রদেশ দাশোগুজ প্রদেশের জেলার মানচিত্র (ইট্রাপলার) p Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005. Türkmenistanyň Mejlisi (২০১০–২০১৮)। "Türkmenistanyň dolandyryş-çäk birlikleriniň Sanawy"। Türkmenistanyş Mejlisiniň Karary। উদ্ধৃতি শৈলী রক্ষণাবেক্ষণ: তারিখ বিন্যাস (link) "Административно-территориальное деление Туркменистана по регионам по состоянию на 1 января 2017 года"। ২০১৮-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৮।  "Изменения в административно-территориальном делении Дашогузского велаята (Changes in the Administrative-Territorial Division of Dashoguz Province)"। ১৭ জুন ২০১৬।
বলকান প্রদেশ

বলকান প্রদেশ ( তুর্কমেনীয়: Balkan welaýaty, Балкан велаяты, بلقان صوبى) তুর্কমেনিস্তানের অন্যতম একটি প্রদেশ। এটি দেশের সুদূর পশ্চিমে উজবেকিস্তান, কাজাখস্তান, ক্যাস্পিয়ান সাগর এবং ইরানের সীমান্তবর্তী অঞ্চলে অবস্থিত। এর রাজধানী বলকানবাত, যা পূর্বে "নেবিত দাগ" নামে পরিচিত ছিল। বলকান "উডেন পর্বত" এর জন্য প্রসিদ্ধ। এর আয়তন ১,৩৯,২৭০ বর্গকিলোমিটার এবং জনসংখ্যা প্রায় ৫,৫৩,৫০০ জন (২০০৫ সালের আদমশুমারি অনুযায়ী)। এর জনসংখ্যার ঘনত্ব প্রতি বর্গকিলোমিটারে ৩.৩ যা তুর্কমেনিস্তানের মধ্যে সর্বনিম্ন। প্রদেশটির অন্যান্য শহরগুলির মধ্যে রয়েছে: বেরেকেট, তুর্কমেনবাসি, গুমদাগ, সর্দার, হাজার, ইতরেক ও ইসেনগুলি। বলকান প্রদেশে উল্লেখযোগ্য পরিমাণে জ্বালানী মজুদ রয়েছে। তুর্কমেনিস্তানের মোট উৎপাদিত প্রাকৃতিক গ্যাসের ৯৪% এবং মোট উৎপাদিত পেট্রোলিয়ামের ১২% এখানেই উৎপাদিত হয়। এটি দেশের মোট উৎপাদিত বিদ্যুতের ১৮% এর যোগান দেয়। পানির সরবরাহ খুব কম থাকার কারণে এখানে কৃষিক্ষেত্র নগণ্য। তুর্কমেনিস্তানের মোট আবাদযোগ্য জমির মাত্র ৪.৫% এই প্রদেশের অন্তর্গত। তুর্কমেনিস্তানের সর্বাধিক গুরুত্বপূর্ণ দ্বীপ ও ক্যাস্পিয়ান সাগরের বৃহত্তম দ্বীপ "ওগুর্জা আদা" বলকান প্রদেশের কাস্পিয়ান উপকূলের নিকট অবস্থিত। বলকান প্রদেশটি (বালকান ওয়েল্যাটি ) মোট ৬টি জেলায় (ইট্র্যাপ, বহুবচন ইটারপ্লার ) বিভক্ত: বেরেকেট (পূর্বনাম গাজানজিক) ইসেনগুলি ইতরিক (পূর্বনাম গাইজাইলেকত্রিক) মাগতিমগুলি (পূর্বনাম গ্যারি গালা) সর্দার (পূর্বনাম গাইজাইলারবাত) তুর্কমেনবাসি ১ জানুয়ারি, ২০১৭ এর হিসাব অনুযায়ী প্রদেশটিতে মোট ১০ টি শহর (города বা লারহারলার ), ১৩ টি শহর (посёлки বা শেরসাইলার), ৩৩ টি গ্রাম পরিষদ (сельские советы বা জেনেস্লিকলার ) এবং ১১২ টি গ্রাম (села, населенн населенные пункты বা ওবালার ) রয়েছে। অন্তর্ভুক্ত শহরগুলিঃ বলকানবাত (পূর্বনাম নেবিত-দাগ) বেরেকেট (পূর্বনাম গাজানজিক রুশ: Казанджик বা Газанджык) গারাবোগাজ (পূর্বনাম বেকডা) গুমদাগ হাজার (পূর্বনাম ইলেকেন) সর্দার (পূর্বনাম কিজিল-আরভাত, গাইজাইলারবাত) তুর্কমেনবাসি সিটি (পূর্বনাম ক্র্যাসনভোডস্ক) বলকান পত্রিকা, তুর্কমেনিস্তান ওগুর্জা আদা জেবেলের গুহা খোঝাকালা সারলউক ওপেনস্ট্রিটম্যাপ উইকি: বলকান প্রদেশ ওপেনস্ট্রিটম্যাপ উইকি: তুর্কমেনিস্তানের জেলাগুলি Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005. Türkmenistanyň Mejlisi (২০১০–২০১৮)। "Türkmenistanyň dolandyryş-çäk birlikleriniň Sanawy"। Türkmenistanyş Mejlisiniň Karary। উদ্ধৃতি শৈলী রক্ষণাবেক্ষণ: তারিখ বিন্যাস (link) "Административно-территориальное деление Туркменистана по регионам по состоянию на 1 января 2017 года"। ২০১৮-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৮।  বালকান প্রদেশে পর্যটন [স্থায়ীভাবে অকার্যকর সংযোগ] [ স্থায়ী মৃত লিঙ্ক ][ স্থায়ী মৃত লিঙ্ক ]
ঝলনাথ খনাল

ঝলনাথ খনাল বা ঝলনাথ খান্নাল (নেপালি: झलनाथ खनाल Listen) একজন নেপালি রাজনীতিবিদ। তিনি ১৯৫০ সালের ২০মে জন্মগ্রহণ করেন। তিনি নেপালের ৩৫ তম প্রধানমন্ত্রী ছিলেন। তিনি ২০১১ সালের ফেব্রুয়ারি মাস থেকে থেকে আগস্ট মাস পর্যন্ত নেপালের প্রধানমন্ত্রীর দায়িত্ব পালন করেছিলেন। তিনি নেপাল কমিউনিস্ট পার্টি (ইউনিফাইড মার্কসবাদী – লেনিনবাদী) (সিপিএন (ইউএমএল)) এর চেয়ারম্যান এবং সিপিএন (ইউএমএল) এর গণপরিষদ সংসদীয় দলের নেতা ছিলেন। তিনি ইলম জেলার সাখেজুঙে জন্মগ্রহণ করেন। খান্নাল নেপাল কমিউনিস্ট পার্টির (মার্কসবাদী-লেনিনবাদী) সদস্য ছিলেন এবং ১৯৮২ থেকে ১৯৮৬ সাল পর্যন্ত এর সাধারণ সম্পাদক ছিলেন। পরে তিনি দল ছেড়ে সিপিএন (ইউএমএল) এর সদস্য হন। খান্নাল ১৯৯৭ সালে জোট সরকারের তথ্য ও যোগাযোগ মন্ত্রী হিসাবে দায়িত্ব পালন করেন। ২০০৮ সালের গণপরিষদ নির্বাচনে খান্নাল ইলম -১ আসনের আসনে জয় লাভ করেন। তিনি ২০০৮ সাল থেকে ২০০৯ সালের ফেব্রুয়ারি মাস পর্যন্ত সিপিএন (ইউএমএল) এর সাধারণ সম্পাদক ছিলেন। এই সময় দলটি তার নেতৃত্বে দলের প্রচুর অগ্রগতি সাধন করে। তিনি ১৬ ফেব্রুয়ারি, ২০০৯ সালে সিপিএন (ইউএমএল) এর চেয়ারম্যান নির্বাচিত হয়েছিলেন। ৩ ফেব্রুয়ারি ২০১১, সাত মাসের রাজনৈতিক সংকটের পরে যখন কোন প্রার্থীই প্রধানমন্ত্রী হিসাবে নির্বাচিত হওয়ার জন্য পর্যাপ্ত ভোট জোগাড় করতে পারছিল না তখন গণপরিষদের সদস্যরা ভোটের মাধ্যমে ঝলনাথ খনালকে প্রধানমন্ত্রী নির্বাচিত করেন। সংসদে খান্নাল তাঁর পক্ষে ৩৬৮টি ভোট পেয়েছিলেন। তাঁর নিকটতম প্রতিদ্বন্দ্বী নেপালি কংগ্রেসের রাম চন্দ্র পাউদেল এবং মধেসি পিপলস রাইটস ফোরামের (গণতান্ত্রিক) বিজয় কুমার গাছেদার যথাক্রমে ১২২ ভোট এবং ৬৭টি ভোট পেয়েছিলেন। ২০১০ সালের জুনে মাধব কুমার নেপাল পদত্যাগ করার পর থেকে নেপালের কোনও উপযুক্ত সরকার ছিল না। জুলাইয়ের পর থেকে সংসদে ষোল দফা ভোট অনুষ্ঠিত হয় তবে কোন নির্বাচনেই কে নতুন প্রধানমন্ত্রী হবেন তা নির্ধারণ করা সম্ভব হয় নি। কারণ কোনো রাজনৈতিক দলই সংখ্যাগরিষ্ঠতা অর্জন করতে পারে নি। তবে, ৩ ফেব্রুয়ারি ২০১১ সালে নেপালের কমিউনিস্ট পার্টি (মাওবাদী-কেন্দ্র) (নেপালের বৃহত্তম দল) তার মনোনীত প্রার্থী পুষ্পকমল দহালকে রাজনৈতিক কারণে প্রত্যাহার করে এবং খান্নালকে সমর্থন করেছিল। ফলস্বরূপ ঝালনাথ খান্নাল ২০০৮ সালে গঠিত নেপাল প্রজাতন্ত্রের তৃতীয় প্রধানমন্ত্রী নিযুক্ত হন। প্রধানমন্ত্রী হিসাবে খান্নালের উল্লেখযোগ্য কাজের মধ্যে পড়ে ২৮শে মে এর নির্ধারিত সময়সীমার মধ্যে একটি নতুন প্রজাতন্ত্রের সংবিধান প্রণয়ন এবং প্রায় ২০,০০০ মাওবাদী যোদ্ধাদের ভবিষ্যৎ পরিণতি নিয়ে আলোচনা করা। Manesh Shrestha, CNN। "CNN:Nepalese parliament elects new prime minister"। Edition.cnn.com। সংগ্রহের তারিখ ২০১১-০২-০৬।  Biography of Jhala Nath Khanal ওয়েব্যাক মেশিনে আর্কাইভকৃত ৯ আগস্ট ২০১০ তারিখে jnkhanal.com "Nepal gets new leader, but future still jittery"। Christian Science Monitor। ৪ ফেব্রুয়ারি ২০১১। সংগ্রহের তারিখ ৪ ফেব্রুয়ারি ২০১১।  সিপিএন ইউএমএলের অফিসিয়াল ওয়েবসাইট ওয়েব্যাক মেশিনে আর্কাইভকৃত ১০ জানুয়ারি ২০০৬ তারিখে